ওমান-কাতার সম্পর্ক
১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। এর ১ বছরে হওয়ার পূর্বেই ১৯৭২ সালের জুলাই মাসে ওমানের সুলতান, কাবুস বিন সাইদ আল সাইদ, রাষ্ট্রীয় সফরে কাতার সফরে যান। কাবুস বিন সাইদ আল সাইদ, এর দুই বছর আগে ওমানের সুলতান হন।
কাতার–মিশর সম্পর্ক
মিশরের আন্দোলনরত সংস্থাগুলোকে কাতার অর্থনৈতিকভাবে সাহায্য করছে - এমন অভিযোগে ১৯৯৭ সালে মিশ্র কাতারে অনুষ্ঠেয় এমইএমএ সম্মেলন বয়কট করে। তারা কাতারের গণমাধ্যমকে মিশরবিরোধী কর্মসূচী জিয়ে রাখার অভিযোগও করে। পরবর্তীতে ঐ বছর সৌদি আরব বিরাজমান বিবাদের মধ্যস্থতা করলেও এর কয়েক সপ্তাহ পরেই কাতার প্রায় ৭০০ মিশরীয় কর্মকর্তাদের সরকারি এবং বেসরকারি কর্মস্থল থেকে অব্যাহতি দেয়। সম্মেলন চলাকালীন কাতারের পররাষ্ট্র মন্ত্রী মিশরের বিরুদ্ধে 'ষড়যন্ত্রকারীদের' সহযোগিতার অভিযোগ আনেন। মূলত তিনি ১৯৯৬ সালের ফেব্রুয়ারি মাসে ঘটে যাওয়া আমির মাদ বিন খলিফা আল থানির বিরুদ্ধে পাল্টা-অভ্যুত্থানের ব্যাপারেই অভিযোগ করেন। কাতার মিশরীয় নাগরিকদের ভিসা দেয়া থেকে বিরত থাকে এবং মিশরীয় কর্মকর্তাদের সাথে খারাপ ব্যবহার করতে শুরু করে।